ZÁPISNICA

zo zasadnutia Rady školy pri Súkromnej strednej odbornej škole

zo dňa 10.10.2017

1. Otvorenie

*Predseda Rady školy Mgr. Dominik Turiak privítal členov a poprosil ich o evidovanie prítomnosti podpisom na prezenčnej listine. Oboznámil ich o programe zasadnutia.*

1. Zvolenie nového člena z radov rodičov Ing. Mareka Planietu

*Vzhľadom na zánik členstva pána Jána Paprčiaka v Rade školy (jeho syn Mário Paprčiak ukončil štúdium), bol navrhnutý za nového člena rodič Anetty Planietovej, pán Ing. Marek Planieta. Za nového člena bol zvolený jednohlasne.*

1. Oboznámenie členov rady so zmenami v ŠkVP, ktoré sa týkali, zmeny počtu hodín v predmete API pre 4. ročník, navýšenie o 2 vyučovacie hodiny, a pri predmete ÚČT zmena na 2 vyučovacie hodiny. Zmeny platné od 1. septembra 2017 pre 4. ročník.

*V predmetoch API a UCT boli vykonané zmeny dotácie hodín aby jednotlivé predmety lepšie zohľadňovali potreby prípravy študentov na praktickú maturitnú skúšku. Členovia Rady školy s navrhovanými zmenami súhlasia.*

1. Zmena v ŠkVP – zavedenie ruského jazyka ako alternatívu k druhému cudziemu jazyku k nemeckému jazyku. Zmena počínajúc 1 ročníkom.

*Ponuka druhého vyučovacieho jazyka bola rozšírená o ruský jazyk, aby sme tak pokryli rastúci dopyt študentov o tento cudzí jazyk. Nemecký jazyk aj naďalej ostáva voľbou druhého cudzieho jazyka a jazyk anglický je stále hlavným cudzí jazykom. Rada školy túto zmenu víta.*

1. Oboznámenie so zmenami v Školskom poriadku – týkajúce sa obliekania žiakov. Časť 3. 1. odstavec 6.

*Členovia rady školy boli oboznámení so zmenou Školského poriadku v časti 3.1 odstavec 6, týkajúci sa spôsobu obliekania žiakov.*

1. Návrh aktivít pre žiakov, vzdelávacie, výchovné, ľudsko-právne, filantropické, športové.(viď príloha)

*Prizvaná pani riaditeľka Ing. Gabriela Pažická prezentovala členom Rady školy návrh aktivít na školský rok 2017/2018.*

1. Návrh počtu tried a počtu žiakov pre prvý ročník v šk. roku 2018/2019.

*Vzhľadom na priestorové možnosti našej školy na nadchádzajúci školský rok 2018/2019 sa Rada školy uzniesla, že pre prvý ročník je návrh 1 triedy študijného odboru – škola podnikania s počtom žiakov 24.*

1. Rôzne
2. Diskusia